РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/95-22

02. август 2022. године

Б е о г р а д

ЗАПИСНИК

СА ДРУГЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 2. АВГУСТА 2022. ГОДИНЕ

Седница је почела у 23,52 часова.

Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Сандра Божић, Верољуб Матић, Угљеша Мрдић, Александар Марковић, Александар Мирковић, Ђорђе Комленски, Ана Миљанић, Дуња Симоновић Братић, Виолета Филип, Јанко Веселиновић, Војислав Михаиловић, Мирослав Алексић, Драгана Ракић, Сања Марић, Живота Старчевић и Бошко Обрадовић.

Седници је присуствовао заменик члана Одбора: Радмила Васић, заменик Бошка Обрадовића и Стефан Јовановић, заменик Мирослава Алексића.

Председник Одбора је указао да је седницу сазвао имајући у виду да је Ана Брнабић поднела оставку на функцију народног посланика, као и због потребе да Одбор донесе овлашћење председнику Одбора за доношење неспорних решења о остваривању статусно-материјалних права народних посланика и функционера које бира или именује Народна скупштина.

На предлог председника, Одбор је једногласно, у целини утврдио следећи:

Д н е в н и р е д:

1. Разматрање оставке коју је на функцију народног посланика поднела Ана Брнабић (акт 01-118-1349/22);

2. Давање овлашћења председнику Одбора за доношење решења о остваривању статусно-материјалних права народних посланика и функционера које бира или именује Народна скупштина.

**Прва тачка дневног реда:** Разматрање оставке коју је на функцију народнног посланика поднела Ана Брнабић (акт 01-118-1349/22)

Председник је констатовао да је Ана Брнабић поднела оставку на функцију народног посланика, као и да је оставка оверена у складу са Законом о избору народних посланика и оверена код надлежног органа и истог дана предата на писарницу.

Председник Одбора је предложио да се Народној скупштини поднесе извештај о наступању случаја из члана 131. став 1. тачка 6. Закона о избору народних посланика у коме се наводи оставка као један од разлога за престанак мандата народном посланику, с предлогом да Народна скупштина констатује престанак мандата именованом народном посланику.

Председник Одбора је предложио да у извештају буде одређен председник Одбора за известиоца на седници Народне скупштине.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставкe народног посланика Ане Брнабић, изабране са Изборне листе ''АЛЕКСАНДАР ВУЧИЋ - ЗАЈЕДНО МОЖЕМО СВЕ'' наступио случај из члана 131. став 2. тачка 6. Закона о избору народних посланика, у коме се подношење оставке наводи као један од разлога за престанак мандата народном посланику пре него што се потврде мандати за две трећине народних посланика из наредног сазива Народне скупштине, те предлаже да Народна скупштина у смислу члана 133. истог закона, констатује да је именованој престао мандат народног посланика.

Именованој мандат народног посланика престаје даном подношења оставке, у складу са чланом 132. став 5. Закона о избору народних посланика.

Попуњавање упражњеног посланичког места, извршиће се додељивањем мандата другом кандидату у складу са чланом 135. Закона о избору народног посланика.

За известиоца Одбора на седници Народне скупштине одређен је Миленко Јованов, председник Одбора.

**Друга тачка дневног реда:** Давање овлашћења председнику Одбора за доношење решења о остваривању статусно-материјалних права народних посланика и функционера које бира или именује Народна скупштина.

У вези са овом тачком, председник је обавестио присутне да је пракса да Одбор на почетку сазива даје овлашћење председнику Одбора за доношење неспорних решења о остваривању статусно-материјалних права народних посланика. Реч је о правима која проистичу из закона и одлука Одбора (право на стални рад, на накнаду због обављања самосталне делатности, на разлику између зараде коју остварује у радном односу и посланичке плате и друго). Ово овлашћење односи се и на доношење решења о платама функционера које бира или именује Народна скупштина (чланови Савета ДРИ, чланови Републичке комисије за јавне набавке, Заштитиник грађана и други), с обзиром на то да се тим појединачним актима непосредно примењује закон, јер су и основица за обрачун плата и коефицијенти утврђени законом.

Овлашћењем председника Одбора за доношење неспорних решења о остваривању статусно-материјалних права народних посланика и функционера које бира или именује Народна скупштина учинио би се ефикаснијим поступак остваривања предметних права.

Дискусије није било.

Одбор је једногласно гласао за давање овлашћења председнику Одбора за доношење решења о остваривању статусно-материјалних права народних посланика и функционера које бира или именује Народна скупштина.

\*\*\*

Седница је завршена у 23,59 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Миленко Јованов

Д**руга тачка дневног реда:** Давање овлашћења председнику Одбора за доношење решења о остваривању статусно-материјалних права народних посланика и функционера које бира или именује Народна скупштина.

У вези са овом тачком, председник је обавестио присутне да је пракса да Одбор на почетку сазива даје овлашћење председнику Одбора за доношење неспорних решења о остваривању статусно-материјалних права народних посланика. Реч је о правима која проистичу из закона и одлука Одбора (право на стални рад, на на накнаду због обављања самосталне делатности, на разлику између зараде коју остварује у радном односу и посланичке плате и друго). Ово овлашћење односи се и на доношење решења о платама функционера које бира или именује Народна скупштина (чланови Савета ДРИ, чланови Републичке комисије за јавне набавке, Заштитиник грађана и други), с обзиром на то да се тим појединачним актима непосредно примењује закон, јер су и основица за обрачун плата и коефицијенти утврђени законом.

Овлашћењем председника Одбора за доношење неспорних решења о остваривању статусно-материјалних права народних посланика и функционера које бира или именује Народна скупштина учинио би се ефикаснијим поступак остваривања предметних права.

Дискусије није било.

Одбор је једногласно гласао за давање овлашћења председнику Одбора.

\*\*\*

Седница је завршена у 14,10 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић